Mélanie Cohl
Mélanie Cohl (tikrasis vardas Mélanie Picron; g. 1982 m. sausio 4 d. Turnė) – belgų dainininkė. Mélanie dainininkės karjerą pradėjo būdama 15-os, kai pirmą kartą laimėjo Belgijos radijo ir televizijos RTBF organizuotą „Pour la Gloire“ konkursą. 1998 m. atlikėja įrašė debiutinį albumą „Mes Îles“. Tais pačiais metais Mélanie su Philippe Swan sukurta daina „Dis oui“ 1998 m. „Eurovizijos“ dainų konkurse užėmė 6 vietą (surinko 122 taškus). Daugiausiai – 12 balų – skyrė Lenkija. 2005 m. nusifilmavo TV seriale „Ils sont fous ces Wallons!“. Tais pačiais metais atlikėja išleido rinktinių dainų albumą „Le Meilleur De Mélanie Cohl“.